3A. trolejbusu maršruts (Rīga)

3A. trolejbusu maršruts ir Rīgas sabiedriskā transporta pagaidu trolejbusu maršruts, kas Vispārējo latviešu Dziesmu un Deju svētku pasakumu laikā kursē no Centrāltirgus līdz Mežaparkam.

Maršrutu apkalpo RP SIA "Rīgas satiksme" 1. un 2. trolejbusu parks.

Vēsture 
Pirmoreiz šis maršruts tika atklāts 2006. gada 5. maijā, kad Arēnā "Rīga" norisinājās 2006. gada Pasaules čempionāts hokejā. Maršruts kursēja no Centrāltirgus līdz pagaidu galapunktam Ierēdņu ielā. Slēgts tas tika 2006. gada 22. maijā.

2010. gada 9. un 10. jūlijā X Latvijas Skolu jaunatnes dziesmu un deju svētku laikā maršruts kursēja no Centrāltirgus līdz Mežaparkam. 2011. gada 20. augustā maršruts tika norīkots koncerta laikā.

2012. gada 2. jūnijā Rīgas bērnu un jauniešu mūzikas svētku "Mēs pilsētai ceRīgai" mēģinājuma un koncerta laikā atkal tika notīkots 3A. trolejbusu maršruts, kas kursēja no plkst. 6:30 līdz plkst. 8:30 un no plkst. 15:00 līdz koncerta sākumam.

Maršruts kursēja 2018. gada 7. un 8. jūlijā, XXVI Vispārējo latviešu Dziesmu un XVI Deju svētku laikā.

Pēdējoreiz šis maršruts kursēja 2023. gada 5., 6., 8., un 9. jūlijā. Šī bija vienīgā reize, kad maršrutu apkalpoja ar posmainiem Škoda 27Tr Solaris trolejbusiem.

Maršruts 
 Virzienā Centrāltirgus — Sarkandaugava — Mežaparaks trolejbusi kursē pa šādām ielām: Gaiziņa iela, Gogoļa iela, Marijas iela, Merķeļa iela, Kalpaka bulvāris, Krišjāņa Valdemāra iela, Duntes iela, Tilta iela un Meža prospekts.

 Virzienā Mežaparks — Sarkandaugava — Centrāltirgus trolejbusi kursē pa šādām ielām: Meža prospekts, Tilta iela, Duntes iela, Krišjāņa Valdemāra iela, Raiņa bulvāris, Gogoļa iela, Turgeņeva iela, Prāgas iela un Gaiziņa iela

Pieturvietas 
3A. trolejbusu maršrutā pavisam kopā ir 42 pieturas.
 Virzienā Centrāltirgus — Sarkandaugava — Mežaparaks ir 21 pieturas.
 Virzienā Mežaparks — Sarkandaugava — Centrāltirgus arī ir 21 pietura.

Attēlu galerija

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Atsauces

Ārējās saites 
 www.rigassatiksme.lv
 
 

Trolejbusu satiksme Rīgā